Kalevi Salmi

Kalevi Johannes Salmi (30. elokuuta 1937 Lapväärtti – 7. toukokuuta 2010 Seinäjoki) oli suomalainen yrittäjä ja yritysjohtaja, joka sai teollisuusneuvoksen arvonimen.

Salmi oli kolmannen polven suutari, joka oppi ammatin isältään. Kauppakoulun käytyään Salmi perusti jo 22-vuotiaana oman jalkinealan yrityksen, Seinäjoen Kenkätehtaan, jonka nimeksi otettiin Janita vuonna 1984. Yrityksestä tuli huomattava varsinkin kenkien viejänä Neuvostoliittoon 1970-luvulta alkaen, mutta sittemmin myös länsimarkkinoille. Janita kuului jo 1980-luvulla Suomen suurimpiin kenkäteollisuuden yrityksiin. Salmi osallistui aktiivisesti sekä yrityksen johtamiseen että vientiin, josta yritys sai tasavallan presidentin kansainvälistymispalkinnon 1998. Teollisuusneuvoksen arvonimi Salmelle myönnettiin 1987. Hän jatkoi Janitan johdossa aina 1990-luvun alkuun ja toimi vielä sen jälkeen yrityksen hallituksen puheenjohtajana. Salmella oli myös useita alansa luottamustoimia.

Lähteet

Suomalaiset yrittäjät
Suomalaiset yritysjohtajat
Vuonna 1937 syntyneet
Vuonna 2010 kuolleet